**Pressemeddelelse Vejle 15. december 2017**

**Entertaineren og emballagevirksomheden**

**Jacob Haugaard og emballagevirksomheden DS Smith i kunstsamarbejde.**

Kalenderen siger december, og det er endnu engang blevet tid til en af de faste traditioner hos emballagevirksomheden DS Smith i Vejle – nemlig årets kunstplakat. Hvert år indgår DS Smith et samarbejde med en kunstner om produktion af en kunstplakat, der gives væk som kundegave. I år faldt valget af kunstner på musiker og entertainer Jacob Haugaard og hans kunstværk ”Henrik, Tøsen og Haugaard”.

**Multikunstneren**

Multikunstneren Jacob Haugaard, der er kendt for sit arbejde med musik og underholdning, har inden for de seneste år intensiveret sit arbejde med billedkunsten. Årets kunstplakat er første gang, at Jacob viser sin malekunst offentligt.

Plakaten er trykt på virksomhedens offsetmaskine på fabrikken i Vejle, og Jacob Haugaard mødte selv op sammen med sin kone og Manager Ilse for at sikre, at kvaliteten og farverne var helt i top.

**Info og kontakt**

Thony Bruun Jensen

Communication Manager, DS Smith Danmark

T: +45 72 14 92 26

E: thony.bruun.jensen@dssmith.com

***Om DS Smith Display***

*DS Smith Display er Danmarks førende leverandør af in-store promotion materialer – herunder displays, POS-produkter og emballager i bølgepap, træ, metal og plast samt tryksager, digitale løsninger, udendørsbannere og alt andet, der øger salget i butikken.*

*I Danmark beskæftiger DS Smith Display 110 mennesker fordelt på fem lokationer, som er specialiseret i design, produktion og håndtering af salgsfremmende løsninger til aktører i detailhandlen.*

*DS Smith Display er en del af DS Smith Packaging Denmark, som er Danmarks førende producent af genanvendelige, kundespecifikke emballageløsninger, der tilfører kunderne værdi i hele forsyningskæden, lige fra bedre produkteksponering i butikkerne til optimering af lager og logistik. DS Smith Danmark tæller ca. 640 medarbejdere fordelt på 8 lokationer og har en årlig omsætning på ca. 1,1 mia. kroner.*

*DS Smith Packaging Denmark er en del af den engelske emballagekoncern DS Smith Plc, der med 26.000 medarbejdere i 37 lande er en af Europas førende producenter af genanvendelige emballageløsninger.*

Læs mere på [www.dssmithdisplay.dk](http://www.dssmithdisplay.dk) eller [www.dssmithpackaging.dk](http://www.dssmithpackaging.dk).